Kort Geskiedenis van die dorpie Delve in Schleswig-Holstein, Duitsland | johannclaassen
Kort Geskiedenis van die dorpie Delve in Schleswig-Holstein, Duitsland
'n Uittreksel uit die boek Die Laaste Oes…'n storie van die Claassens van Delve tot
Oudtshoorn. Soos saamgestel deur Johann H Claassen.
Om 'n meer vollediger prentjie te skets van die omstandighede waarbinne ons stamvader, Claus Clauszen, gebore is en groot geword het, word 'n kort chronologiese geskiedenis van sy geboorte dorp, Delve hieronder aangedui.
Die naam Delve is afgelei van die Nederduitse dialek wat "grawe" beteken.
Delve word in 7 Mei 1281 die eerste keer genoem in 'n kontrak met Hamburg. Tussen 1140 en 1281 was die Delve Kerk die middelpunt waar om die gemeenskap gevorm is.
In 1329 word daar die eerste keer gerapporteer oor Schwienshusen, oftewel varkhuise.
In 1352 na 'n storm was die Eider rivier in vloed en is dorpe Hennerfeldt, Zangsenhorn, Oesterwisch en Zanzen oorstroom. Talle het verdrink.
Gedurende die 15de en die 16de eeu is die Delve Kerk verander na 'n Kasteel.
Sedert die middel van die 16de eeu, die hervormingstydperk, was die Eider rivier die grens tussen Schleswig (wat aan Denemarke behoort het) en Ditmarschen (behorende aan Duitsland).
Die laer gedeelte van die Eider was toe gebruik vir maritieme doeleindes.
In 1559 breek 'n oorlog in die kleine uit tussen die kerkhoof Hans Lübken van Schwienhusen (met 10 ander mans) en 200 man van Friesland. Laasgenoemde was besig om persele langs Wallen te plunder en wou dieselfde met Delve doen. Hulle moes egter gou-gou die aftog blaas toe hulle afgeransel word deur Hans en sy manne.
Gedurende 1617 sterf talle mense toe die "Swart Dood" toeslaan in Delve.
In 1676 vernietig 'n groot vuurbal 35 geboue in Pfingsten. Talle huise het afgebrand tot op die grond.
In 1712 verloor talle mense weer hul lewens tydens 'n plaag wat die dorpie tref.
In 1717 tref 'n watervloed weer die dorp. Die dyke word weggespoel. Nuwe dyke word gebou wat vandag nog in plek is.
In 1741 word die Delve Skeepskorporasie die eerste keer op papier genoem, hoewel dit op daardie stadium reeds bykans 'n honderd jaar bestaan het.
Die Eider kanaal word in 1784 ge-open en dit vorm 'n direkte waterweg tussen die Baltiese- en Noordsee. Dit is ook 'n belangrike waterweg vir die wêreld en 'n groot ekonomiese inspuiting vir Delve.
Gedurende 1825 breek een van die dyke weer tydens 'n vloed en die water styg tot teenaan die kerk. Vandag staan daar steeds 'n ge-ankerde skip by die begraafplaas.
Vanaf Oktober tot Desember 1850 word die kerk in Delve gebruik as 'n hospitaal weens die Duitse-Spaanse oorlog, die slag van Friedrichstadt.
Op 7 Februarie 1867 word 'n mannekoor van Delve en Schwienhusen gestig. Dit is die oudste sang klub in die dorp.
Op 1 Oktober 1886 word 'n melkplaas gestig met 'n huis wat deur die boere opgerig word. Op 26 Julie 1887 kom dit in produksie.
In 1889 het Delve reeds 16 seevarende en 4 rivier skepe onder hulle vlag gehad. Twaalf van die dorpelinge het kapteins lisensies gehad vir oorsese vaarte.
In 1905 word Delve met 'n nou spoorbaan verbind met die Duitse Spoorweë.
In 1926 kry Delve elektrisiteit en in 1929 word die hawe gerestoureer en opgradeer.
In 1930 kry die dorp 'n nuwe en beter brandweer.
In 1937 word 'n nuwe staatsorkes, die "Umtata" gestig.
Na die tweede Wêreld Oorlog het baie vlugtelinge hulself in Delve gevestig. Die inwoner getal styg van 721 na 1525 in 1946. In 1956 neem die bevolking weer af na 844 nadat baie weer na Suid-Duitsland emigreer.
In die Somer van 1961 word huishoudings gekoppel aan die drinkwater stelsel van Noord Ditmarschen.
In 1966 word 'n nuwe skool ge-open en op 25 Mei 1969 word 'n nuwe kampeerplek, die "Eidertal" ingewy.
Op 1 April 1970 word Delve opgeneem in die groter gemeenskap van Hennstedt.
In Augustus 1974 word 'n Hoërskool aangelê.
Op 31 Augustus 1974 word die Aanklagkantoor hervestig in Hennstedt.
Gedurende Julie 1981 word die rioolwerke van Delve voltooi en huishoudings gekoppel aan die stelsel.
In 1984 word 'n nuwe brandweerstasie en werkwinkel ge-open.
Die historiese pontdiens oor die Eider rivier tussen Schwienhusen en Barsen word ná 40 jaar weer in gebruik geneem. Slegs voetgangers en fietsryers mag gebruik maak daarvan."
Die oorspronklike teks het verskyn op die webwerf van http://www.delve.de/ en is uit Duits vertaal na Engels op 9 Augustus 2007 deur Mnr en Mev Werner Rumpel van Derksenstraat 16, Paarl.